
11 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1244 


ΑΠΟΦΑΣΕΙΣ 

Αριθμ. ΔΟΥ/ο/1654 

Έγκριση του Τεχνικού Κανονισμού για τον Κα¬ 
θορισμό Εθνικών Απαιτήσεων των συστημάτων 
αντίστροφης μέτρησης σε φωτεινούς σηματο¬ 
δότες πεζών. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1 .Το ν. 4412/2016 «Δημόσιες Συμβάσεις Έργων, Προ¬ 
μηθειών και Υπηρεσιών (προσαρμογή στις Οδηγίες 
2014/24/ΕΕ και 2014/25/ΕΕ)». 

2. Το π.δ. 63/2005 (ΦΕΚ 98/Α/22-4-2005) «Κωδικοποίη¬ 
ση της Νομοθεσίας για την Κυβέρνηση και τα Κυβερνη¬ 
τικά Όργανα», όπως τροποποιήθηκε με το ν. 4320/2015 
(ΦΕΚ 29/Α/19-3-2015) και ισχύει. 

3. Την υπ' αρ. Δ16α/04/773/29-11-1990 (ΦΕΚ 746/Β/ 
30-11-1990) κοινή απόφαση των Υπουργών Προεδρίας 
και ΠΕ.ΧΩ.Δ.Ε. «Περί εξαιρέσεως διοικητικών πράξεων 
ή εγγράφων από τον κανόνα των τριών υπογραφών». 

4. Το π.δ. 109/2014 (ΦΕΚ 176/Α/29-8-2014) για τον νέο 
Οργανισμό του Υπουργείου Υποδομών, Μεταφορών και 
Δικτύων. 

5. Την υπ'αρ. ΔΟΥ/οικ/594/2-12-2014 απόφαση του 
Υπουργού Υ.ΜΕ.ΔΙ., με την οποία καθορίσθηκαν οι αρ¬ 
μοδιότητες της Δ/νσης Οδικών Υποδομών σε ότι αφορά 
στις συμβάσεις αρμοδιότητας της τέως Δ/νσης Μελετών 
Έργων Οδοποιίας. 

6. Το π.δ. 70/2015 (ΦΕΚ 114/Α/22-9-2015) «Ανασύ¬ 
σταση και μετονομασία Υπουργείων κ.λπ.» με το οποίο 
συστάθηκε το Υπουργείο Υποδομών, Μεταφορών και 
Δικτύων. 

7. Το π.δ. 123/2016 (ΦΕΚ 208/Α/4-11-2016) περί της 
μετονομασίαςτου Υπουργείου Υποδομών, Μεταφορών 
και Δικτύων σε Υπουργείο Υποδομών και Μεταφορών. 

8. Το π.δ. 125/2016 (ΦΕΚ 210/Α/5-11 -2016) «Διορισμός 
Υπουργών, Αναπληρωτών Υπουργών και Υφυπουργών». 

9. Το ν. 3861/2010 (ΦΕΚ 112/Α/13-7-2010) «Ενίσχυση 
της διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο Πρόγραμμα Διαύγεια 
και άλλες διατάξεις». 

10. Την Οδηγία (ΕΕ) 2015/1535 του Ευρωπαϊκού Κοι¬ 
νοβουλίου και του Συμβουλίου για την «Καθιέρωση μιας 


διαδικασίας πληροφόρησης στον τομέα των τεχνικών 
προδιαγραφών και των κανόνων σχετικά με τις υπηρε¬ 
σίες της κοινωνίας των πληροφοριών». 

11. Το άρθρο 10, παράγραφος 6 του Κώδικα Οδικής 
Κυκλοφορίας [ν. 2696/1999, ΦΕΚ 57/Α/23-03-1999, όπως 
τροποποιήθηκε με τους νόμους 3542/2007(ΦΕΚ 50/Α/ 
2-3-2007) και 3710/2008 (ΦΕΚ 216/Α/23-10-2008)]. 

Και αφού είδαμε: 

1. Τα με αρ. πρωτ. ΔΜΕΟ/οικ/1147/ζ/159/14-3-2014 
και ΔΟΥ/οικ/215/18-1-2016 έγγραφα, με τα οποία ολο¬ 
κληρώθηκε η διαβούλευση με τις εταιρείες που εκπρο¬ 
σωπούντο χώρο εξοπλισμού φωτεινής σηματοδότησης 
στην Ελλάδα. 

2. Το τελικό παραδοτέο (τελική έκθεση αξιολόγησης) 
του Εργαστηρίου Μεταφορών και Λήψης Αποφάσεων 
του Πανεπιστημίου Αιγαίου, αναδόχου του έργου «Αξιο¬ 
λόγηση συστημάτων αντίστροφης μέτρησης για χρήση 
σε φωτεινούς σηματοδότες» (σύμφωνα με την με αρ. 
πρωτ. ΔΜΕΟ/ο/3973/15-10-2014 απόφαση ανάθεσης 
του έργου του Γενικού Γραμματέα Δημοσίων Έργων). 

3. Το με αρ.πρωτ. ΔΟΥ/οικ/2198/18-4-2016 έγγραφο 
με το οποίο στάλθηκε το σχέδιο του Τεχνικού Κανονι¬ 
σμού του θέματος στον ΕΛΟΤ προκειμένου να ακολου¬ 
θηθεί η διαδικασία κοινοποίησης που προβλέπεται από 
την Οδηγία (ΕΕ) 2015/1535. 

4. Το με Α.Π. 09-1082/2016-04-18 ηλεκτρονικό μήνυ¬ 
μα του ΕΛΟΤ, με το οποίο ενημερώθηκε η Δ.Ο.Υ για την 
κοινοποίηση του σχεδίου στην Ευρωπαϊκή Επιτροπή με 
τον κωδικό 2016/0177/ΟΚ. 

5. Το με αρ. 303/201602087.ΕΙ μήνυμα της Ευρωπα¬ 
ϊκής Επιτροπής με τις παρατηρήσεις της Επιτροπής επί 
του σχεδίου. 

6. Το με αρ.πρωτ.ΔΟΥ/4191/6-9-2016 έγγραφο προς 
τον ΕΛΟΤ σχετικά με την ενσωμάτωση των παρατηρή¬ 
σεων της Ευρωπαϊκής Επιτροπής στο τελικό σχέδιο του 
Τεχνικού Κανονισμού του θέματος. 

7. Την τελική απάντηση της Επιτροπής (μήνυμα 
791 /201603128. ΕΙ), σύμφωνα με την οποία η απάντηση 
των ελληνικών αρχών στα σχόλια της Επιτροπής της ΕΕ 
κρίθηκε ικανοποιητική και συνεπώς μπορεί να προχω¬ 
ρήσει η δημοσίευση του Τεχνικού Κανονισμού. 

8. Την εισήγηση έγκρισης του Τεχνικού Κανονισμού για 
τον καθορισμό των εθνικών απαιτήσεων των συστημά¬ 
των αντίστροφης μέτρησης σε φωτεινούς σηματοδότες 
πεζών στο Συμβούλιο Δημοσίων Έργων και την ομόφω- 

νη θετική γνωμοδότηση για την έγκριση του Κανονισμού 
από το τμήμα Μελετών του Συμβουλίου Δημοσίων Έρ¬ 
γων (πράξη 110, συνεδρία 28 της 26-1 -2017). 

Και επειδή: 

1. Υπάρχει άμεση ανάγκη επίσημου και ολοκληρω¬ 
μένου Τεχνικού Κανονισμού για τα συστήματα αντί¬ 
στροφης μέτρησης για χρήση σε σηματοδότες πεζών, 
καθώς Περιφέρειες και Δήμοι εγκαθιστούν τα εν λόγω 
συστήματα χωρίς την ύπαρξη θεσμοθετημένων προδι¬ 
αγραφών και ενιαίων/κοινών τεχνικών και λειτουργικών 
απαιτήσεων ανά την Επικράτεια. 

2. Κατά τη συγγραφή του Τεχνικού Κανονισμού ελή- 
φθησαν υπόψη τα αποτελέσματα της έρευνας του Πανε- 
πιστημίου Αιγαίου στα πλαίσια του έργου «Αξιολόγηση 
συστημάτων αντίστροφης μέτρησης για χρήση σε φω¬ 
τεινούς σηματοδότες». 

3. Ο Τεχνικός Κανονισμός ολοκληρώθηκε κατόπιν δι- 
αβούλευσης με όλες τις εταιρείες που ασχολούνται με 
τη φωτεινή σηματοδότηση στη χώρα. 

4. Ο εν λόγω Τεχνικός Κανονισμός συντάχθηκε σύμ¬ 
φωνα με τα ισχύοντα Πρότυπα και Οδηγίες, όπως αυτά 
αναφέρονται αναλυτικά στο κεφ. Δ παρ.2 της Εισήγησης 
της Δ/νσης Οδικών Υποδομών (τμήμα στ'). 

5. Το τελικό σχέδιο του Τεχνικού Κανονισμού ολοκλη¬ 
ρώθηκε πλήρως εναρμονισμένο μετά ευρωπαϊκά πρότυ¬ 
πα και τις οδηγίες, υιοθετώντας ταυτόχρονα όσα από τα 
σχόλια των εταιρειών που συμμετείχαν σε διαβούλευση 
που προηγήθηκε έκρινε αποδεκτά. Διαβιβάστηκε στον 
ΕΛΟΤ με το με αρ. πρωτ. ΔΟΥ/οικ/2198/18-4-2016 έγ¬ 
γραφο, προκειμένου να ακολουθηθεί η διαδικασία κοι¬ 
νοποίησης που προβλέπεται από την Οδηγία 2015/1535. 

Το σχέδιο κοινοποιήθηκε και έλαβε τον κωδικό 
2016/0177/ΟΒ. Η διαβούλευση του σχεδίου στην Ευ¬ 
ρωπαϊκή Επιτροπή έληξε στις 19-7-2016. 

6. Ο ΕΛΟΤ απέστειλε με το από 11-7-2016 έγγραφο 
στην Υπηρεσία (Δ/νση Οδικών Υποδομών/τμήμα στ’) 
το 303/201602087.Εί μήνυμα της Επιτροπής, το οποίο 
περιλάμβανε κάποιες παρατηρήσεις επί του σχεδίου 
του Τεχνικού Κανονισμού, χωρίς να απαιτείται παράτα¬ 
ση της προθεσμίας 5ΐ3ΐυ5 ηυο. Όλες οι παρατηρήσεις 
της Επιτροπής ελήφθησαν υπόψη και ενσωματώθηκαν 
στο τελικό κείμενο του Τεχνικού Κανονισμού, το οποίο 
και στάλθηκε εκ νέου στον ΕΛΟΤ με το με αρ. πρωτ. 
ΔΟΥ/4191 /6-9-2016 έγγραφο προς ενημέρωση της Ευ¬ 
ρωπαϊκής Επιτροπής. 

7. Προκειμένου να διευκρινιστεί ότι η υπηρεσία 
(Δ/νση Οδικών Υποδομών) μπορεί να προχωρήσει τη δι¬ 
αδικασία έκδοσης Υπουργικής απόφασης για την έγκρι¬ 
ση του εν λόγω Εθνικού Τεχνικού Κανονισμού έγινε ερώ¬ 
τημα στον ΕΛΟΤ με το με αρ. πρωτ. ΔΟΥ/2285/21 -9-2016 
έγγραφο. Ο ΕΛΟΤ διαβίβασε στην Υπηρεσία απάντηση 
της Ευρωπαϊκής Επιτροπής (μήνυμα 791/201603128) ότι 
αποδέχεται το νέο τροποποιημένο σχέδιο του Τεχνικού 
Κανονισμού και ότι μπορεί η υπηρεσία (Δ/νση Οδικών 
Υποδομών /τμήμα στ’) να προχωρήσει στη δημοσίευση 
του (έκδοση ΦΕΚ), αποφασίζουμε: 

1. Εγκρίνουμε τον Τεχνικό Κανονισμό για τον κα¬ 
θορισμό των εθνικών απαιτήσεων των συστημάτων 
αντίστροφης μέτρησης για χρήση σε σηματοδότες πε¬ 


ζών, όπως συντάχθηκε από το τμήμα Μελετών Οδικής 
Ασφάλειας, Σήμανσης και Φωτεινής Σηματοδότησης σε 
συνεργασία με το τμήμα Ηλεκτρομηχανολογικών Εγκα¬ 
ταστάσεων της Δ/νσης Οδικών Υποδομών. 

2. Η παρούσα απόφαση να αναρτηθεί στην ιστοσελίδα 
της Γ.Γ.Υ. του Υπουργείου Υποδομών και Μεταφορών. 

3. Η υποχρεωτική ισχύςτουΤεχνικού Κανονισμού αρχί¬ 
ζει έξι (6) μήνες από τη δημοσίευσή του στην Εφημερίδα 
της Κυβερνήσεως. 

4. Οσες μονάδες αντίστροφης μέτρησης έχουν εγκα¬ 
τασταθεί στο παρελθόν ή έχουν ήδη προμηθευτεί από 
φορείς/υπηρεσίες δεν απαιτείται να αντικατασταθούν 
μετά την έναρξη ισχύος του Κανονισμού. Ενδείκνυται η 
αντικατάστασή τους σύμφωνα με τον παρόντα Εθνικό 
Κανονισμό σε περίπτωση βλάβης ή δυσλειτουργίας τους. 

ΤΕΧΝΙΚΟΣ ΚΑΝΟΝΙΣΜΟΣ ΓΙΑΤΟΝ ΚΑΘΟΡΙΣΜΟ 
ΕΘΝΙΚΩΝ ΑΠΑΙΤΗΣΕΩΝ ΤΩΝ ΣΥΣΤΗΜΑΤΩΝ 
ΑΝΤΙΣΤΡΟΦΗΣ ΜΕΤΡΗΣΗΣ ΣΕ ΦΩΤΕΙΝΟΥΣ 
ΣΗΜΑΤΟΔΟΤΕΣ ΠΕΖΩΝ 

Ο Τεχνικός Κανονισμός για τον καθορισμό των εθνικών 
απαιτήσεων των συστημάτων αντίστροφης μέτρησης σε 
σηματοδότες πεζών συντάχθηκε από τη Δ.Ο.Υ./τμήμα στ' 
στα πλαίσια αρμοδιοτήτων του τμήματος σύμφωνα με το 
π.δ. 109/2014 «Οργανισμός του Υπουργείου Υποδομών, 
Μεταφορών και Δικτύων» και του Κώδικα Οδικής Κυκλο¬ 
φορίας (ΚΟΚ), άρθρο 10 παράγραφος 6 (ν. 2696/1999, 
ΦΕΚ 57/Α/23-03-1999), όπως τροποποιήθηκε και ισχύει. 

ΣΥΝΤΑΧΘΗΚΕ ΘΕΩΡΗΘΗΚΕ 

ΜΑΝΙΩ ΧΑΤΖΟΠΟΥΛΟΥ Δ.ΤΑΣΙΟΠΟΥΛΟΣ 

Διπλ. Πολιτικός Μηχανικός- Διπλ. Πολιτικός Μηχανικός 
Συγκοινωνιολόγος Διευθυντής Δ.Ο.Υ. 

Προϊστάμενη ΔΟΥ/στ 

ΓΕΩΡΓΙΟΣ ΜΑΝΤΟΥΔΗΣ 
Διπλ. Ηλεκτρολόγος Μηχανικός 
Προϊστάμενος ΔΟΥ/ζ 

ΙΩΑΝΝΑ ΠΑΝΤΑΓΑΚΗ 

Διπλ. Ηλεκτρολόγος Μηχανικός 

ΠΕΡΙΕΧΟΜΕΝΑ: 

1. Εισαγωγή 

2. Γενικά χαρακτηριστικά 

3. Λειτουργικές απαιτήσεις 

3.1 Σε περίπτωση εφαρμογής προγράμματος σηματο¬ 
δότησης σταθερού χρόνου 

3.2 Σε περίπτωση εφαρμογής προγράμματος σηματο¬ 
δότησης με επενέργεια 

4. Κατασκευαστικά χαρακτηριστικά 

4.1 Ηλεκτρικά χαρακτηριστικά 

4.2 Μηχανικά και περιβαλλοντικά χαρακτηριστικά 

4.3 Φωτοτεχνικά χαρακτηριστικά 

4.4 Ψηφιακή επικοινωνία αντίστροφων καταμετρητών 
με ρυθμιστή κυκλοφορίας 

4.5 Διαγνωστικές ιδιότητες 

5. Σήμανση και γενικές πληροφορίες 

1. ΕΙΣΑΓΩΓΗ 

ΠΕΔΙΟ ΕΦΑΡΜΟΓΗΣ 

Ο παρών Τεχνικός Κανονισμός αναφέρει τις λειτουρ¬ 
γικές και κατασκευαστικές απαιτήσειςτων συστημάτων 
αντίστροφης μέτρησης για χρήση σε φωτεινούς ση¬ 
ματοδότες πεζών. Οι αντίστροφοι καταμετρητές είναι 
ηλεκτρονικές συσκευές οπτικού σήματος τεχνολογίας 
ΕΕϋ, οι οποίες συσχετιζόμενες λειτουργικά με ένα φω¬ 
τεινό σηματοδότη πεζών απεικονίζουν σε πραγματικό 
χρόνο και με φωτεινά αριθμητικά ψηφία την εναπομέ- 
νουσα χρονική διάρκεια κάθε μίας εκ των ενδείξεων του 
συσχετιζόμενου σηματοδότη (πράσινο-ερυθρό). 

Οι αντίστροφοι καταμετρητές χρησιμοποιούνται μόνο 
σε συνδυασμό με φωτεινούς σηματοδότες και όχι με¬ 
μονωμένα, ενώ έχουν ως σκοπό την πληροφόρηση των 
χρηστών για την προβλεπόμενη χρονική εξέλιξη των 
ενδείξεων (πράσινο ή ερυθρό) ενός μέρους ή και του 
συνόλου των φωτεινών σηματοδοτών πεζών μιας εγκα¬ 
τάστασης και δεν προορίζονται να υποκαταστήσουν τον 
καθιερωμένο από τον Κώδικα Οδικής Κυκλοφορίας ρόλο 
των φωτεινών σηματοδοτών. 

ΕΓΚΡΙΣΗ 

Ο παρών Κανονισμός καταργεί όποιες προηγούμενες 
προδιαγραφές για συστήματα αντίστροφης μέτρησης. 
Καθώς είναι εθνικού χαρακτήρα, όλα τα συστήματα αντί¬ 
στροφης μέτρησης που θα εγκατασταθούν στην ελληνι¬ 
κή Επικράτεια μετά απάτην ημερομηνία εφαρμογής του 
παρόντος, η οποία ορίζεται σε έξι μήνες από την έκδοση 
του αντίστοιχου ΦΕΚ, θα πρέπει να ικανοποιούν τις απαι¬ 
τήσεις αυτού προκειμένου να επιτρέπεται η χρήση τους 
ανά την ελληνική Επικράτεια. 

Δεν επιτρέπεται οποιαδήποτε επιπρόσθετη ειδική 
τεχνική απαίτηση, προκειμένου να διασφαλιστεί ο υγι¬ 
ής ανταγωνισμός και να μη παρεμποδισθεί η ελεύθερη 
κυκλοφορία και χρήση των προϊόντων που τηρούν τις 
Ευρωπαϊκές Οδηγίες και φέρουν σήμανση ΈΕ. 

Εάν παρόλα αυτά θεωρείται απαραίτητη η θέσπιση 
συμπληρωματικών απαιτήσεων πρέπει να ενημερωθεί 
η αρμόδια Υπηρεσία του Υπουργείου Υποδομών και 
Μεταφορών (Διεύθυνση Οδικών Υποδομών, τμήμα 
στ'), βάσει των διατάξεων του ν. 2696/1999 (ΦΕΚ 57 Α7 
23-03-1999), όπως τροποποιήθηκε και ισχύει (άρθρο 10, 
παράγραφος 6), προκειμένου να κινηθεί η καθοριζό¬ 
μενη από την Οδηγία (ΕΕ) 2015/1535 τηρητέα από τα 
κράτη-μέλη διαδικασία πληροφόρησης της Ευρωπαϊκής 
Ένωσης στο τομέα των τεχνικών προδιαγραφών και των 
κανόνων σχετικά με τις υπηρεσίες της κοινωνίας των 
πληροφοριών. 

Στο πλαίσιο του παρόντος Κανονισμού ως «το προϊόν» 
νοούνται όλα τα απαραίτητα στοιχεία για την παροχή 
ολοκληρωμένου λειτουργικού συστήματος αντίστροφης 
μέτρησης που να πληροί τις απαιτήσεις του παρόντος 
Κανονισμού. 

ΡΗΤΡΑ ΑΜΟΙΒΑΙΑΣ ΑΝΑΓΝΩΡΙΣΗΣ 

Συστήματα αντίστροφης μέτρησης, τα οποία έχουν νο- 
μίμως παρασκευασθεί ή/και έχουν διατεθεί στο εμπόριο 
σε άλλο κράτος μέλος της ΕΕ ή στην Τουρκία, ή νομίμως 


παρασκευασθεί σε κράτος μέλος της ΕΖΕΣ που είναι συμ¬ 
βαλλόμενο μέρος της συνθή κης του ΕΟΧ (ν. 2155/1993, 
ΦΕΚ 104/Α/18-6-1993), μπορούν να διατίθενται στην 
αγορά στην Ελλάδα, όταν έχουν παρασκευασθεί σύμ¬ 
φωνα με τα πρότυπα, προδιαγραφές ή και διαδικασίες 
παρασκευής και δοκιμών, που αποδεδειγμένα εγγυώ- 
νται ισοδύναμο επίπεδο ποιότητας και ασφάλειας με τις 
απαιτήσεις του παρόντος τεχνικού κανονισμού για την 
προστασία της ανθρώπινης υγείας και ασφάλειας καθώς 
και του περιβάλλοντος. 

ΟΔΗΓΙΕΣ ΕΚ 

Το προϊόν πρέπει να συμμορφώνεται με τις ακόλουθες 
Οδηγίες της Ευρωπαϊκής Ένωσης. 

• Την Οδηγία 2014/35/ΕΕ σχετικά με τη διαθεσιμότητα 
στην αγορά ηλεκτρολογικού υλικού που προορίζεται 
να χρησιμοποιηθεί εντός ορισμένων ορίων τάσης (ΦΕΚ 
1425/Β/20-5-2016). 

• Την Οδηγία 2014/30/ΕΕ σχετικά με την ηλεκτρομα- 
γνητική συμβατότητα (ΦΕΚ 1602/Β/7-6-2016). 

Η συμμόρφωση με τις εν λόγω οδηγίες αφορά προϊό¬ 
ντα που εμπίπτουν στο πεδίο εφαρμογής τους. 

Εξοπλισμός που εμπίπτει στο πεδίο εφαρμογής της 
εθνικής νομοθεσίας, η οποία μεταφέρει στο εθνικό δί¬ 
καιο την Οδηγία 2014/35/ΕΕ, θα συμμορφώνεται με τη 
νομοθεσία αυτή και δε θα υπόκειται σε οποιοσδήποτε 
άλλες απαιτήσεις ασφάλειας καθορίζονται στον παρόντα 
Κανονισμό. 

Εξοπλισμός που εμπίπτει στο πεδίο εφαρμογής της 
εθνικής νομοθεσίας, η οποία μεταφέρει στο εθνικό δί¬ 
καιο την Οδηγία 2014/30/ΕΕ, θα συμμορφώνεται με αυτή 
και δε θα υπόκειται σε οποιοσδήποτε άλλες απαιτήσεις 
ΗΜΣ καθορίζονται στον παρόντα Κανονισμό. 

ΠΑΡΑΠΟΜΠΕΣ 

Ο παρώνΤεχνικός Κανονισμός ενσωματώνει με χρονο¬ 
λογημένες και μη παραπομπές στοιχεία από τις παρακά¬ 
τω αναφερόμενες δημοσιεύσεις. Αυτές οι τυποποιητικές 
παραπομπές τίθενται σε κατάλληλες θέσεις του κειμένου 
και οι δημοσιεύσεις παρατίθενται παρακάτω. Για τις μη 
χρονολογημένες παραπομπές εφαρμόζεται η τελευταία 
έκδοση της σχετικής δημοσίευσης. 

ΕΝ 12675 Ρυθμιστές φωτεινής σηματοδότησης για την 
οδική κυκλοφορία - Λειτουργικές απαιτήσεις ασφαλείας. 

ΕΝ 12368 Εξοπλισμός ελέγχου κυκλοφορίας - Φωτει¬ 
νοί σηματοδότες. 

ΕΝ 50293 Ηλεκτρομαγνητική συμβατότητα - Συστή¬ 
ματα σήμανσης οδικής κυκλοφορίας - Πρότυπο προϊ¬ 
όντος. 

ΕΝ 50556 Συστήματα σηματοδότησης οδικής κυκλο¬ 
φορίας. 

ΕΝ 60529 Βαθμοί προστασίας παρεχόμενης από περι¬ 
βλήματα (Κώδικας ΙΡ). 

ΕΝ 12966 Κατακόρυφη σήμανση οδών - Πινακίδες 
μεταβαλλόμενων μηνυμάτων. 

Τεχνικός Κανονισμός για τον καθορισμό των εθνικών 
απαιτήσεων για φωτεινούς σηματοδότες ρύθμισης κυ¬ 
κλοφορίας οχημάτων και πεζών. 

Τεχνικός Κανονισμός για τον καθορισμό των εθνικών 
απαιτήσεων για τους ρυθμιστές φωτεινής σηματοδότη¬ 
σης κυκλοφορίας οχημάτων και πεζών. 

ΕΦΑΡΜΟΓΗ 

Το σχέδιο του παρόντος Τεχνικού Κανονισμού κοινο¬ 
ποιήθηκε στην Ευρωπαϊκή Επιτροπή σύμφωνα με την 
Οδηγία 2015/1535/ΕΕ. 

2. ΓΕΝΙΚΑ ΧΑΡΑΚΤΗΡΙΣΤΙΚΑ 

2.1 Η μονάδα αντίστροφης μέτρησης, ξεκινώντας από 
μία ορισμένη αριθμητική τιμή καταμετρά σε ακέραιες 
μονάδες (δευτερόλεπτα) τον χρόνο που παρέρχεται με 
αντίστροφη αλληλουχία αριθμών, απεικονίζοντας τον υπο- 
λειπόμενο χρόνο της αντίστοιχης πράσινης ή ερυθράς έν¬ 
δειξης του συσχετιζόμενου φωτεινού σηματοδότη πεζών. 

2.2 Ο αντίστροφος καταμετρητής έχει το σχήμα και 
τη δομή (κέλυφος, σκιάδιο, μετωπικό δίσκο κ.λπ.) ενός 
πεδίου φωτεινού σηματοδότη, με την ενδεδειγμένη κατά 
περίπτωση διάσταση (Φ300 χιλ. ή Φ200 χιλ.), σύμφωνα 
με τα ευρωπαϊκά και εθνικά πρότυπα και κανονισμούς. 

2.3 Για λόγους αποφυγής σύγχυσης ή παραπλάνησης 
των χρηστών, καθώς και για λόγους διασφάλισης συν¬ 
θηκών ασφαλούς κυκλοφορίας πρέπει να αποκλείονται: 

α) Η χρωματική αντίφαση μεταξύ της εκάστοτε ένδει¬ 
ξης του αντίστροφου καταμετρητή και της αντίστοιχης 
του συσχετιζόμενου φωτεινού σηματοδότη (πράσινο 
ή ερυθρό). 

β) Η αντίφαση εν γένει μεταξύ της αριθμητικής τιμής 
της φωτεινής ένδειξης που απεικονίζεται στον αντίστρο¬ 
φο καταμετρητή σε σχέση με την πραγματική εναπομέ- 
νουσα χρονική διάρκεια της εκάστοτε ενεργοποιημένης 
ένδειξης του σηματοδότη. 

Τα ως άνω αναφερόμενα ισχύουν και στην περίπτωση 
μη-λειτουργίας οποιοσδήποτε φωτεινής ένδειξης πεζών 
των συσχετιζόμενων σηματοδοτών. 

Προς αποφυγή σύγχυσηςτων χρηστών δεν επιτρέπο¬ 
νται αναλάμπουσες/παλλόμενες ενδείξεις. 

2.4 Ο αντίστροφος καταμετρητής, απεικονίζει διψήφι¬ 
ους αριθμούς, ενώ το κάθε ψηφίο μπορεί να λαμβάνει 
τιμές από 0 έως 9. Συνεπώς η συσκευή καταμετρά χρόνο 
από 1 δευτερόλεπτο έως 99 δευτερόλεπτα. Σε ειδικές 
περιπτώσεις, μπορεί προαιρετικά να ζητηθεί από την 
αναθέτουσα Αρχή ο αντίστροφος καταμετρητής να απει¬ 
κονίζει τριψήφιο αριθμό, εκ των οποίων το πρώτο ψηφίο 
θα είναι η μονάδα 1 (ένδειξη των 2Υι ψηφίων). 

Ο σχηματισμός των αριθμητικών χαρακτήρων των 
ψηφίων γίνεται με τη μέθοδο των 7 τομέων (5θς|ΐτ)θηΐ5) 
και το ύψος τους καθορίζεται σε ένα από τα παρακάτω 
δύο μεγέθη, ανάλογα με την κατηγορία και τη θέση που 
κατέχει στην εγκατάσταση ο συσχετιζόμενος με τον κα¬ 
ταμετρητή φωτεινός σηματοδότης. 

•Ύψος χαρακτήρων κατ'ελάχιστο 115 χιλιοστά, όταν ο 
αντίστροφος καταμετρητής στεγάζεται σε πεδίο σηματο¬ 
δότη με ονομαστική διάμετρο μετωπικού δίσκου 200 χιλ. 

• Ύψος χαρακτήρων κατ' ελάχιστο 150 χιλιοστά, όταν 
ο μετρητής στεγάζεται σε πεδίο σηματοδότη με ονομα¬ 
στική διάμετρο μετωπικού δίσκου 300 χιλ. 


Διευκρινίζεται ότι σε περίπτωση που ο αντίστροφος 
καταμετρητής απαιτείται να διαθέτει φωτεινή ένδειξη με 
3 ψηφία, εκ των οποίων όπως προαναφέρθηκε το πρώτο 
ψηφίο είναι η μονάδα, αυτός στεγάζεται σε πεδίο Φ300. 

Η σχέση πλάτους - ύψους των αριθμητικών χαρακτή¬ 
ρων των ψηφίων ορίζεται περίπου σε 1:2. 

2.5 Η αριθμητική τιμή με την οποία γίνεται έναρξη της 
αντίστροφης καταμέτρησης κάθε κύριας ένδειξης σε 
κάθε κύκλο του προγράμματος (τιμή αφετηρίας) βαίνει 
σταδιακά μειούμενη κατά 1 μονάδα ανά δευτερόλεπτο 
μέχρι το πέρας της ένδειξης. Ο τελευταίος αριθμός που 
απεικονίζεται κατά τη λήξη του χρόνου είναι η μονάδα. 

2.6 Εάν ο αντίστροφος καταμετρητής προβλέπεται 
διψήφιος, ενώ η προβλεπόμενη από το σηματοδοτικό 
πρόγραμμα χρονική διάρκεια μιας κύριας ένδειξης της 
συσχετιζόμενης με αυτόν ομάδας σηματοδοτών υπερ¬ 
βαίνει τα 99 δευτερόλεπτα, η μονάδα αντίστροφης 
μέτρησης στο αρχικό χρονικό στάδιο, μέχρις ότου το 
εναπομένον χρονικό υπόλοιπο εξισωθεί με τα 99 δευτε¬ 
ρόλεπτα, τίθεται «εκτός λειτουργίας» (ΟΕΕ) ή εμφανίζει 
τη φωτεινή ένδειξη «99» ή το σύμβολο της «παύσης» σε 
λευκό χρώμα"--". 

2.7 Όταν η εγκατάσταση φωτεινής σηματοδότησης 
του κόμβου στον οποίο είναι εγκατεστημένοι αντίστρο¬ 
φοι καταμετρητές τεθεί εκτός λειτουργίας ή σε κατά¬ 
σταση αναλαμπής, είτε προγραμματισμένα είτε λόγω 
σφάλματος του ρυθμιστή, τότε όλοι οι καταμετρητές της 
εγκατάστασης τίθενται και αυτοί σε κατάσταση «εκτός 
λειτουργίας» (ΟΕΕ) χωρίς καμία φωτεινή ένδειξη. 

3. ΛΕΙΤΟΥΡΓΙΚΕΣ ΑΠΑΙΤΗΣΕΙΣ 

Οι αντίστροφοι καταμετρητές λειτουργούν σύμφω¬ 
να με τους παρακάτω αναφερόμενους τρόπους, όπως 
ορίζεται κατά περίπτωση από τη μελέτη φωτεινής ση¬ 
ματοδότησης. Το βασικό κριτήριο για την επιλογή του 
τρόπου λειτουργίας τους είναι η μέθοδος λειτουργίας 
της φωτεινής σηματοδότησης στον κόμβο, δηλαδή αν 
εφαρμόζεται πρόγραμμα σηματοδότησης σταθερού 
χρόνου ή με επενέργεια (όπως ενδεικτικά με κομβίο 
πίεσης πεζών). 

Η προσαρμογή του τρόπου λειτουργίας αποτελεί προ- 
γραμματιζόμενο στοιχείο των καταμετρητών, ενώ η υλο¬ 
ποίησή της είναι εφικτή τόσο με απλή παρέμβαση στον 
υλικό εξοπλισμό της συσκευής (όπως με γεφυρώσεις ή 
μικροδιακόπτες- άίρ 5ννίΐεΓι είτε με άλλα μέσα), όσο και 
με προγραμματισμό (ςοηί^υιτιΐίοη) μέσω ηλεκτρονικού 
υπολογιστή χρησιμοποιώντας κατάλληλη θύρα προσπέ¬ 
λασης της συσκευής. 

3.1 Σε περίπτωση εφαρμογής προγράμματος σηματο¬ 
δότησης σταθερού χρόνου: 

Στην περίπτωση αυτή, ο αντίστροφος καταμετρητής 
μπορεί να λειτουργεί αυτόνομα και να παρακολουθεί 
μέσω της διεπαφής του με το συσχετιζόμενο προς αυ¬ 
τόν φωτεινό σηματοδότη τη λειτουργία αυτού, διαβά¬ 
ζοντας την πραγματική χρονική διάρκεια της εκάστοτε 
ενεργοποιημένης χρωματικής ένδειξης. Ο αντίστροφος 
καταμετρητής κατά αυτόν τον τρόπο λειτουργίας «αυ- 
τοδιδάσκεται» τα αναγκαία δεδομένα στο πλαίσιο του 
εφαρμοζόμενου κύκλου του σηματοδοτικού προγράμ- 

ματος, χωρίς να είναι απαραίτητη οποιαδήποτε μορφή 
επικοινωνίας του με το ρυθμιστή κυκλοφορίας. 

Κατά τους πρώτους κύκλους (μέχρι τρεις) του σηματο- 
δοτικού προγράμματος τα φωτεινά ψηφία του αντίστρο¬ 
φου καταμετρητή είτε παραμένουν σε κατάσταση «εκτός 
λειτουργίας» (ΟΡΡ) είτε απεικονίζουν το χαρακτηριστικό 
σύμβολο της «παύσης» σε λευκό χρώμα, ανάλογα με τις 
ιδιότητες του εκάστοτε προϊόντος. Κατά τον χρόνο αυτό, 
μέσω των διατάξεων του καταμετρητή, καταγράφεται 
και απομνημονεύεται από αυτόν η τιμή της χρονικής 
διάρκειας κάθε κύριας ένδειξης. Συνεπακόλουθα, οι τιμές 
αυτές προβάλλονται με τις φωτεινές ενδείξεις του κα¬ 
ταμετρητή κατά τον επόμενο κύκλο του προγράμματος 
και ούτω καθεξής. 

Στη διάρκεια κάθε κύκλου του προγράμματος, ο αντί¬ 
στροφος καταμετρητής επαναλαμβάνει μέσω της διεπα- 
φής του την καταμέτρηση όλων των προαναφερθέντων 
δεδομένων από τον εν λειτουργία συσχετιζόμενο με αυ¬ 
τόν φωτεινό σηματοδότη. 

Εάν η διαφορά ανάμεσα στην τιμή της νέας καταμέ¬ 
τρησης και της αντίστοιχης απομνημονευμένης είναι 
μικρότερη των 0,5 δευτερολέπτων, ο καταμετρητής 
εφαρμόζει την προηγούμενη τιμή, αλλιώς, αν αυτή υπερ¬ 
βαίνει τα 0,5 δευτερόλεπτα, την τροποποιεί αναλόγως, 
στρογγυλεύοντας το ακέραιο μέρος της. 

Κατά γενικό κανόνα, τη χρονική στιγμή της έναρξης 
κάθε ένδειξης του συσχετιζόμενού φωτεινού σηματοδό¬ 
τη (πράσινης ή ερυθράς), ο αντίστροφος καταμετρητής 
απεικονίζει την απολειπόμενη χρονική διάρκειά της, με 
τις προϋποθέσεις που αναφέρονται στην προηγούμενη 
παράγραφο. 

Σε ορισμένες ιδιαίτερες περιπτώσεις, όπως για παρά¬ 
δειγμα όταν πραγματοποιείται η έναρξη της λειτουργίας 
της εγκατάστασης (πρώτη ένδειξη μετά τη διαδικασία 
αφής του ρυθμιστή), είτε όταν ο ρυθμιστής υπόκειται 
σε αλλαγή του σηματοδοτικού προγράμματος, γεγονός 
που ενδεχομένως να συνεπάγεται μεταβολή της διάρκει¬ 
ας ορισμένων εκ των καταμετρούμενων ενδείξεων των 
σηματοδοτών, είτε τέλος σε περίπτωση λειτουργικού 
σφάλματος του ίδιου του καταμετρητή ή του συστήμα¬ 
τος, οι φωτεινές ενδείξεις του αντίστροφου καταμετρητή 
θα παραμένουν σβηστές (ΟΡΡ) ή θα απεικονίζεται το 
ιδιαίτερο χαρακτηριστικό σύμβολο «παύσης»," - -", σε 
λευκό χρώμα. 

Διευκρινίζεται ότι οι έως τρεις ανενεργοί κύκλοι (δη¬ 
λαδή χωρίς ένδειξη) γίνονται δεκτοί μόνο κατά τη διάρ¬ 
κεια της εκκίνησης του ρυθμιστή και όχι στην περίπτωση 
αλλαγής προγράμματος, κατά την οποία οι ενδείξεις της 
μονάδας αντίστροφης μέτρησης επανέρχονται στον αμέ¬ 
σως επόμενο κύκλο. 

Επισημαίνεται ότι αποκλείεται ρητά η περίπτωση της 
χρωματικής ή αριθμητικής αντίφασης μεταξύ των εν¬ 
δείξεων της μονάδας αντίστροφης μέτρησης και των 
αντίστοιχων φωτεινών σηματοδοτών. 

Σε περίπτωση που δημιουργηθούν συνθήκες παρα¬ 
βίασης του απομνημονευμένου από τον καταμετρητή 
χρόνου απεικόνισης, δηλαδή, εάν μέσω των διατάξεών 
του διαπιστωθεί σε πραγματικό χρόνο ότι υπάρχει από¬ 
κλιση μεταξύ της απομνημονευμένης από αυτόν τιμής 


προς την πραγματικά εφαρμοζόμενη στην αντίστοιχη έν¬ 
δειξη του συσχετιζόμενου φωτεινού σηματοδότη, τότε: 

α) Εάν η απομνημονευμένη τιμή στον αντίστροφο 
καταμετρητή είναι μεγαλύτερη από την πραγματικά 
εφαρμοζόμενη στον φωτεινό σηματοδότη, τότε η κα¬ 
ταμέτρηση διακόπτεται στον τελευταίο απεικονιζόμενο 
αριθμό του καταμετρητή κατά τη χρονική στιγμή κατά 
την οποία έσβησε η ένδειξη του σηματοδότη. 

β) Εάν η αντίστροφη καταμέτρηση της απομνημονευ¬ 
μένης τιμής του καταμετρητή λήξει, ενώ η ένδειξη του 
συσχετιζόμενου φωτεινού σηματοδότη δεν έχει ακό¬ 
μη φθάσει χρονικά στο τέλος της, τότε στο μετωπικό 
πεδίο του καταμετρητή δε θα υπάρχει καμία ένδειξη 
(ΟΕΕ), είτε θα εμφανίζεται το χαρακτηριστικό σύμβολο 
της «παύσης»," --", το οποίο υποδηλώνει την αναστολή 
της κανονικής του λειτουργίας. Το σύμβολο αυτό μπο¬ 
ρεί να εμφανίζεται επίσης ως διαγνωστικό μήνυμα στο 
μετωπικό πεδίο του αντίστροφου καταμετρητή, όταν 
διαπιστώνεται από το σύστημα διαφορετικό σφάλμα στη 
λειτουργία του, όπως αναφέρεται παρακάτω. 

Ο εν λόγω τρόπος λειτουργίας των μονάδων αντίστρο¬ 
φης μέτρησης, δηλαδή με τη μέθοδο της αυτοδιδασκα- 
λίας, μπορεί να εφαρμόζεται σε εγκαταστάσεις είτε αυ¬ 
τές βρίσκονται σε κατάσταση ανεξάρτητης λειτουργίας 
είτε υπό τον έλεγχο ανώτερης ιεραρχικά βαθμίδας, στην 
περίπτωση που δεν προβλέπεται στο πρόγραμμα σημα¬ 
τοδότησης του ρυθμιστή η εφαρμογή επενέργειας από 
την κυκλοφορία. 

Επιπρόσθετα, και στην περίπτωση εφαρμογής προ¬ 
γραμμάτων σταθερού χρόνου ο αντίστροφος καταμε¬ 
τρητής μπορεί εναλλακτικά να λειτουργεί με τον δυνα¬ 
μικό τρόπο, όπως αυτός περιγράφεται παρακάτω, αντί 
διά της μεθόδου της αυτοδιδασκαλίας. 

3.2 Σε περίπτωση εφαρμογής προγράμματος σηματο¬ 
δότησης με επενέργεια: 

Στην περίπτωση αυτή, οι αντίστροφοι καταμετρη- 
τές επιβάλλεται να λειτουργούν με τον αποκαλούμενο 
«δυναμικό τρόπο», δηλαδή για την απεικόνιση των εν¬ 
δείξεων τους εκτελούν αντίστοιχες εντολές με βάση τα 
ψηφιακά μηνύματα που λαμβάνουν από τον ρυθμιστή 
κυκλοφορίας του κόμβου. 

Ο αντίστροφος καταμετρητής κάνει έναρξη της κατα¬ 
μέτρησής του σε ένα χρονικό σημείο του σηματοδοτικού 
προγράμματος, το οποίο καθορίζεται στη μελέτη φωτει¬ 
νής σηματοδότησης εκ των προτέρων. Προϋπόθεση για 
τον καθορισμό του σημείου έναρξηςτης καταμέτρησης 
είναι η προβλεπόμενη χρονική της διάρκεια, μέχρι της 
σβέσης της αντίστοιχης ένδειξης, να είναι δεδομένη στο 
σημείο αυτό και να μη χαρακτηρίζεται από αοριστία εξαι- 
τίας πιθανών ενδιάμεσων τροποποιήσεων του προγράμ¬ 
ματος, λόγω εφαρμογής ή παράλειψης κλήσης φωρατών 
(κομβία πεζών) ή όποιων άλλων αιτιών. 

Η αριθμητική τιμή της αφετηρίας της αντίστροφης 
καταμέτρησης, η οποία στη συνέχεια βαίνει μειούμενη 
αντίστροφα, διαβιβάζεται στον καταμετρητή από τον 
ρυθμιστή κυκλοφορίας με ψηφιακό μήνυμα και ισούται 
προς το υπόλοιπο της χρονικής διάρκειας της υπόψη 
ένδειξης του σηματοδότη μέχρι το πέρας (σβέση) αυτής. 

Ειδάλλως, σε περίπτωση που η ακριβής χρονική στιγ¬ 
μή αλλαγής της ένδειξης του σηματοδότη πεζών εξαρ- 
τάται από το αν υπάρχει ζήτηση ή όχι, ο αντίστροφος 
καταμετρητής παραμένει σβηστός (ΟΡΡ), είτε εμφανίζει 
το χαρακτηριστικό σύμβολο της «παύσης»" —", έως ότου 
υπάρξει ενεργοποίηση του κομβίου κλήσης των πεζών. 
Τότε, η μονάδα αντίστροφης μέτρησης λαμβάνει μήνυμα 
από το ρυθμιστή κυκλοφορίας για έναρξη της αντίστρο¬ 
φης μέτρησης της εναπομένουσας χρονικής διάρκειας 
του ερυθρού μέχρι να έρθει το πράσινο για τους πεζούς. 

Σε κάθε περίπτωση, η εφαρμογή της μεθόδου αυτής 
στην αντίστροφη καταμέτρηση προϋποθέτει ότι ο ρυθμι¬ 
στής κυκλοφορίας διαθέτει ενσωματωμένες αντίστοιχες 
ικανότητες στο λογισμικό του, συμβατό πρωτόκολλο 
επικοινωνίας με τους καταμετρητές και ανάλογο προ¬ 
γραμματισμό εφαρμογής (ςοηί^υι-θΐίοη). 

Σε περίπτωση που δεν είναι εφικτή η δυνατότητα 
απευθείας επικοινωνίας του ρυθμιστή με τη συσκευή 
αντίστροφης μέτρησης, μπορεί να γίνει δεκτή η επι¬ 
κοινωνία τους μέσω ενδιάμεσης μονάδας διεπαφής 
(ίηΐθΓίθςθ). Στην περίπτωση αυτή, πρέπει να διασφα¬ 
λίζεται η λειτουργικότητα της επικοινωνίας με τρόπο 
αποδεκτό και από τους δύο κατασκευαστές των υπό¬ 
ψη προϊόντων (ρυθμιστής και μονάδα αντίστροφης 
μέτρησης). Ρπίσης πρέπει να διασφαλίζεται πλήρως η 
ασφάλεια των σημάτων και η ορθή αντιστοιχία των εν¬ 
δείξεων της αντίστροφης μέτρησης και των φωτεινών 
σηματοδοτών, ενώ θα είναι πλήρως εφαρμόσιμοι όλοι 
οι σχετικοί όροι της "δυναμικής " λειτουργίας των αντί¬ 
στροφων καταμετρητών. Αποκλείεται ρητά η περίπτωση 
της χρωματικής ή αριθμητικής αντίφασης μεταξύ των 
ενδείξεων της μονάδας αντίστροφης μέτρησης και των 
αντίστοιχων φωτεινών σηματοδοτών. 

Ο δυναμικός τρόπος λειτουργίας των μονάδων αντί¬ 
στροφης μέτρησης εφαρμόζεται σε εγκαταστάσεις είτε 
αυτές βρίσκονται σε κατάσταση ανεξάρτητης λειτουρ¬ 
γίας είτε υπό τον έλεγχο ανώτερης ιεραρχικά βαθμίδας, 
από την οποία ενδεχομένως να διαβιβάζονται προς 
εφαρμογή στον ρυθμιστή εντολές που αφορούν τη λει¬ 
τουργία προγράμματος φωτεινής σηματοδότησης. 

Σε περίπτωση που στο πρόγραμμα σηματοδότησης 
του ρυθμιστή κυκλοφορίας δεν προβλέπεται η εφαρ¬ 
μογή επενέργειας από την κυκλοφορία, τότε η λειτουρ¬ 
γία των αντίστροφων καταμετρητών προσομοιάζει με 
αναλογικό τρόπο προς εκείνη που αναφέρεται στην 
παράγραφο 3.1. Συγκεκριμένα, ο ρυθμιστής κυκλοφο¬ 
ρίας αποστέλλει στους αντίστροφους καταμετρητές τις 
σχετικές ψηφιακές πληροφορίες, οι οποίες αφορούν κυ¬ 
ρίως την εφαρμοστέα τιμή αφετηρίας της αντίστροφης 
καταμέτρησης κάθε ένδειξης, έχοντας ήδη λάβει είτε από 
την ανώτερη ιεραρχικά βαθμίδα ελέγχου του, είτε - στην 
περίπτωση εφαρμογής αλγορίθμου - από τη μονάδα επε¬ 
ξεργασίας του τα σχετικά δεδομένα που αφορούν το 
εφαρμοζόμενο σηματοδοτικό πρόγραμμα. 

4. ΚΑΤΑΣΚΕΥΑΣΤΙΚΑ ΧΑΡΑΚΤΗΡΙΣΤΙΚΑ 

4.1 Ηλεκτρικά χαρακτηριστικά 

Η κατασκευαστική δομή του αντίστροφου καταμετρη- 
τή βασίζεται όσον αφορά το μέροςτων φωτεινών σημά¬ 


των της συσκευής στην τεχνική των φωτοδιόδων (ΕΕΩ), 
κατά δε το λοιπό λειτουργικό μέρος της λογικής και δι¬ 
αχείρισης των σημάτων στην τεχνική των ημιαγωγών 
(εοΙίά 5ΐ3ΐθ) και μικροεπεξεργαστών.Τα δομικά στοιχεία 
που συνθέτουν την αντίστοιχη μονάδα έχουν χαρακτη¬ 
ριστικά μικροηλεκτρονικής εφαρμογής και πρέπει να 
διασφαλίζουν υψηλή αξιοπιστία στην όλη κατασκευή. 

Το προϊόν πρέπει να είναι κατάλληλο για ηλεκτρική 
τροφοδότηση με ονομαστική τάση 230\/ Α(Ι, η δε λει¬ 
τουργία του πρέπει να παραμένει απρόσκοπτη για δι¬ 
ακύμανση της ονομαστικής τιμής της τάσης από -13% 
έως +10%. Σε περίπτωση ειδικών εφαρμογών, μπορεί 
προαιρετικά να ζητηθεί από την αναθέτουσα Αρχή η 
τάση της ηλεκτρικής τροφοδότησης του αντίστροφου 
καταμετρητή να είναι διαφορετική, όπως ενδεικτικά 
24νΑί ή Ω6 είτε 42ν ή 48νΑ<:. 

Η συνολική κατανάλωση ενός διψήφιου αντίστροφου 
καταμετρητή δεν υπερβαίνει τα 24 \Ν, όταν η φωτεινή έν¬ 
δειξη είναι «88», ενώ η ελάχιστη κατανάλωσή του πρέπει 
να υπολείπεται του 40% περίπου της προηγούμενης. 

Πρέπει να διασφαλίζεται ότι η ηλεκτρική τροφοδότη¬ 
ση και οι διατάξεις διεπαφής του καταμετρητή προς τον 
συσχετιζόμενο με αυτόν φωτεινό σηματοδότη δεν επη¬ 
ρεάζουν την ικανότητα σηματασφάλισηςτου ρυθμιστή 
σε ότι αφορά τις συσχετιζόμενες με τους καταμετρητές 
σηματοδοτικές ομάδες, ιδιαίτερα στην περίπτωση που ο 
σχετικός σηματοδότης διαθέτει φωτεινή πηγή χαμηλής 
κατανάλωσης, όπως τεχνολογίας ΕΕΩ. 

Η κανονική λειτουργία του αντίστροφου καταμετρη¬ 
τή δεν πρέπει να διαταράσσεται στις περιπτώσεις που 
εμφανίζεται αιφνίδια βύθιση της τάσης τροφοδοσίας 
της συσκευής για χρονική διάρκεια κάτω των 10Οιηε. Σε 
περίπτωση διαταραχής μικρότερης αυτής της διάρκειας 
η συσκευή οφείλει να συνεχίζει την καταμέτρησή της 
χωρίς σφάλμα. 

4.2 Μηχανικά και περιβαλλοντικά χαρακτηριστικά 

Ο καταμετρητής τοποθετείται στον ίδιο ιστό σημα¬ 
τοδότησης με εκείνον που φέρει το συσχετιζόμενο με 
αυτόν φωτεινό σηματοδότη πεζών. Ως κατάλληλη θέση 
του καταμετρητή ενδείκνυται εκείνη πάνω από το πεδίο 
της ερυθρός ένδειξης του σηματοδότη (πρόσθετος 3ος 
σπόνδυλος). Για τη συναρμολόγηση του πεδίου του κα¬ 
ταμετρητή μετά λοιπά πεδία του σηματοδότη (όταν συ¬ 
ντρέχουν προϋποθέσεις κατασκευαστικής συμβατότη¬ 
τας με τον υπάρχοντα ση ματοδότη, για να προστεθεί σε 
αυτόν σπόνδυλος) ισχύουν τα αναφερόμενα στον εθνικό 
Τεχνικό Κανονισμό για τους Φωτεινούς Σηματοδότες. 

Η στήριξη των καταμετρητών είναι η ίδια με την αντί¬ 
στοιχη των φωτεινών σηματοδοτών, όπως αυτή περιγρά- 
φεται και στον προαναφερόμενο εθνικόΤεχνικό Κανονι¬ 
σμό για τον καθορισμό των εθνικών απαιτήσεων για τους 
φωτεινούς σηματοδότες.Τα στηρίγματα είναι κατάλληλα 
διαμορφωμένα ώστε να επιτρέπουν τη διέλευση των 
καλωδίων τροφοδοσίας ή επικοινωνίας, ενώ φέρουν 
τα κατάλληλα παρεμβύσματα για να εξασφαλίζεται η 
απαιτούμενη προστασία έναντι νερού και σκόνης. Η όλη 
κατασκευή πρέπει να παρέχει προστασία έναντι εισόδου 
σκόνης και νερού κατηγορίας ΙΡ 55. Επίσης πρέπει να 
έχουν αυξημένη αντισκωριακή προστασία και να είναι 
της ίδιας απόχρωσης με τον σηματοδότη. 

Το υλικό των καταμετρητών είναι ίδιο με το αντίστοιχο 
των φωτεινών σηματοδοτών.Το κέλυφος διαθέτει θύρα 
προσπέλασης στο εσωτερικό του με διαφανές διάφραγ¬ 
μα έμπροσθεν του μετωπικού δίσκου του καταμετρη- 
τή στον οποίο βρίσκονται οι φωτεινές του ενδείξεις. Η 
θύρα πρέπει να κλείνει στεγανά κατά τρόπο εύκολο και 
ασφαλή. Το εξωτερικό χρώμα του κελύφους του κατα- 
μετρητή είναι το ίδιο με αυτό που έχει καθοριστεί για 
τους φωτεινούς σηματοδότες στον αντίστοιχο εθνικό 
Τεχνικό Κανονισμό. 

Ο καταμετρητής πρέπει να λειτουργεί απρόσκοπτα 
χωρίς να παρουσιάζει καμία παραμόρφωση ή αλλοίωση 
των χαρακτηριστικών του στην περιοχή των θερμοκρα¬ 
σιών -15° έως +55°, όπως ισχύει και για τους φωτεινούς 
σηματοδότες, σύμφωνα με τον αντίστοιχο εθνικό Κα¬ 
νονισμό. 

4.3 Φωτοτεχνικά χαρακτηριστικά 

Οι φωτεινές ενδείξεις του αντίστροφου καταμετρητή 
παράγονται από ομάδα φωτοδιόδων (ΕΕΟ) που συνδυά¬ 
ζονται κατά περίπτωση σε 7 συνολικά τομείς (5θ9ηΐθηΐ5) 
για τη δημιουργία καθενός έκτων αριθμητικών ψηφίων 
του καταμετρητή. Στην περίπτωση καταμετρητή με τρίτο 
ψηφίο τη μονάδα, το πρόσθετο αυτό στοιχείο διαθέτει 
2 τομείς. 

Το ενδεικνυόμενο μέγεθος (ύψος χαρακτήρων) των 
φωτεινών ψηφίων, ανάλογα με την κατηγορία του σημα¬ 
τοδότη καιτηντοπογραφική διαμόρφωση του κόμβου, 
αναφέρεται στην παράγραφο 2.4 του παρόντοςΤεχνικού 
Κανονισμού. Το χρώμα των ψηφίων σε κάθε απεικονι- 
ζόμενη ένδειξη του καταμετρητή πρέπει να είναι όμοιο 
με αυτό της αντίστοιχης ένδειξης του φωτεινού σημα¬ 
τοδότη (πράσινο-ερυθρό) και να συμμορφώνεται προς 
τις απαιτήσεις του Προτύπου ΕΛΟΤ ΕΝ 12368 και του 
εθνικού Τεχνικού Κανονισμού για τον καθορισμό των 
εθνικών απαιτήσεων για τους φωτεινούς σηματοδότες. 

Ο κάθε τομέας (ίθςητθπΐ) των φωτεινών ψηφίων απο- 
τελείται από τις κατάλληλες σειρές φωτοδιόδων, στις 
απαιτούμενες βασικές αποχρώσεις του πράσινου και του 
ερυθρού. Το διάκενο (ρίΐεή) μεταξύ των φωτοδιόδων 
πρέπει να είναι επαρκές για τη δημιουργία ευκρινούς 
εικόνας των ψηφίων, ο δε αριθμός τους ανά ψηφίο και 
ανά χρώμα δεν είναι κατώτερος των 35 τεμαχίων για 
ύψος χαρακτήρων του καταμετρητή 150χιλ. και των 25 
τεμαχίων για αντίστοιχο 115χιλ. 

Το προϊόν πρέπει με το σχεδίασμά του να ελαχιστο¬ 
ποιεί τις επιπτώσεις από αντανάκλαση και διάθλαση του 
φωτός που προσπίπτει στη μονάδα αντίστροφης μέτρη¬ 
σης (ρΕίθπΐοιη θίίθεΐ). 

4.4 Ψηφιακή επικοινωνία αντίστροφων καταμετρητών 
με τον ρυθμιστή κυκλοφορίας 

Σε περίπτωση «δυναμικής» λειτουργίας του αντίστρο¬ 
φου καταμετρητή με τον τρόπο που αναφέρεται στην 
παράγραφο 3.2 η επικοινωνία μεταξύ αυτού και του 
ρυθμιστή κυκλοφορίας υλοποιείται με σειριακό ή άλ¬ 
λον αντίστοιχο τρόπο και με τη μέθοδο των πολλαπλών 
σημείων σύνδεσης ανά κλάδο (ητυΐΐίροίηΐ εοηηθεΐίοη). 

Η γραμμή επικοινωνίας μεταξύ του ρυθμιστή κυκλο¬ 
φορίας και της ομάδας των καταμετρητών που αυτή 
εξυπηρετεί, για λόγους οικονομίας δαπάνης του καλω¬ 


δίου, πρέπει να παρέχει δυνατότητα ψηφιακής σύνδεσης 
τουλάχιστον 8 εξ αυτών. Για την ορθή ανταπόκριση κάθε 
καταμετρητή στη λήψη από τον ρυθμιστή και στην απο¬ 
στολή μηνυμάτων προς αυτόν, κάθε ομάδα σηματοδο¬ 
τών ταυτοποιείται με ιδιαίτερο κωδικό και κάθε καταμε¬ 
τρητής ενός συνόλου που ανήκει σε μία κωδικοποιημένη 
σηματοδοτική ομάδα παραμετροποιείται περαιτέρω με 
δευτερεύοντα κωδικό αριθμό. 

Ο καταμετρητής, σε κατάσταση «δυναμικής» λει¬ 
τουργίας, είναι αρχικά ρυθμισμένος (άθί3υΙΐ νΒΐυθ) να 
κάνει έναρξη της λειτουργίας του σε κατάσταση «εκτός» 
(ΟΡΕ). Η έναρξη της αφής του υλοποιείται αμέσως μετά 
τη διαβίβαση σε αυτόν από τον ρυθμιστή κυκλοφορίας 
ψηφιακού μηνύματος, το οποίο περιέχει την αντίστοιχη 
διεύθυνση του υπόψη καταμετρητή και την τιμή της αφε¬ 
τηρίας έναρξης της αντίστροφης καταμέτρησης. 

Η διαχείριση των παραπάνω δεδομένων διενεργείται 
από τον ρυθμιστή κυκλοφορίας, ο οποίος υπόκειται σε 
ανάλογο προγραμματισμό κατά περίπτωση. 

4.5 Διαγνωστικές ιδιότητες 

Ο αντίστροφος καταμετρητής πρέπει να είναι εφοδια¬ 
σμένος με τις κατάλληλες διατάξεις, ώστε να διασφαλί¬ 
ζεται ο έλεγχος της ικανότητάς του σε κανονική λειτουρ¬ 
γία και της δυνατότητάς του σε ψηφιακή επικοινωνία, 
όπου αυτή απαιτείται. Γενικά, σε περίπτωση εντοπισμού 
κρίσιμης κατάστασης σφάλματος, το οποίο μπορεί να 
ενεργοποιήσει λανθασμένη ένδειξη ή να οδηγήσει σε 
απεικόνιση που μπορεί να παρερμηνευθεί, πρέπει να 
διακόπτεται η λειτουργία του. 

Σε περίπτωση απλής λειτουργίας (αυτοδιδασκόμενης) 
του καταμετρητή, η εκτός προγραμματισμένων ορίων 
καταμέτρηση ή η παύση της κανονικής του λειτουργίας 
θα επισημαίνεται με τον τρόπο που αναφέρεται στην 
παράγραφο 3.1 του παρόντος κανονισμού. 

Σε περίπτωση «δυναμικής» λειτουργίας του κατα¬ 
μετρητή, θα πρέπει να διασφαλίζεται ότι το σύστημα 
«ρυθμιστής κυκλοφορίας - αντίστροφος καταμετρητής» 
διαθέτει τις παρακάτω διαγνωστικές ικανότητες: 

α) Ο καταμετρητής δέχεται κατά μέγιστο ανά 1 πρώτο 
λεπτό ερευνητικό μήνυμα από τον ρυθμιστή κυκλοφο¬ 
ρίας, στο οποίο ο πρώτος ανταποκρίνεται γνωστοποιώ¬ 
ντας στον δεύτερο την κανονική ή μη λειτουργική του 
κατάσταση. 

β) Επιβεβαιώνεται η έγκαιρη λήψη των παραπάνω 
ψηφιακών μηνυμάτων και σε περίπτωση μη έγκαιρης 
άφιξης μηνύματος του ρυθμιστή κυκλοφορίας στον κα¬ 
ταμετρητή, ο τελευταίος εντός τακτού χρόνου τίθεται 
«εκτός λειτουργίας» (ΟΓΓ) ή απεικονίζει το σύμβολο της 
παύσης «- -». 

γ) Πραγματοποιείται αυτόματος έλεγχος της ποιότη¬ 
τας της επικοινωνίας μεταξύ ρυθμιστή κυκλοφορίας και 
καταμετρητή. Σε περίπτωση επαναληπτικής λήψης ενός 
αριθμού εσφαλμένων μηνυμάτων, εντός προγραμματι¬ 
σμένου χρόνου, ο καταμετρητής τίθεται εκτός λειτουρ¬ 
γίας (ΟΓΓ) ή απεικονίζει το σύμβολο της παύσης «- - ». 

Οι ίδιες δυνατότητες πρέπει να διασφαλίζονται και σε 
περίπτωση που η επικοινωνία της μονάδας αντίστροφης 
μέτρησης και του ρυθμιστή γίνεται μέσω ενδιάμεσης 
μονάδας διεπαφής. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 244/11.04.2017 


5. ΣΗΜΑΝΣΗ ΚΑΙ ΓΕΝΙΚΕΣ ΠΛΗΡΟΦΟΡΙΕΣ 

5.1 Ο αντίστροφος καταμετρητής πρέπει να φέρει τα 
εκάστοτε απαιτούμενα αποδεικτικά της συμμόρφωσής 
του προς τις ευρωπαϊκές οδηγίες στις οποίες εμπίπτει 
(χαμηλήςτάσης και ηλεκτρομαγνητικής συμβατότητας) 
και τη λοιπή συναφή ενωσιακή νομοθεσία εναρμόνισης, 
όπως ενδεικτικά αναφέρονται δήλωση συμμόρφωσης 
ΕΕ και σήμανση 0Ε, όπου και όπως αυτά προβλέπονται 
από τις αντίστοιχες πράξεις της ΕΕ. 

5.2 Ολα τα πιστοποιητικά, οι βεβαιώσεις και οι δηλώ¬ 
σεις πρέπει να είναι πρωτότυπα ή νόμιμα επικυρωμένα 
αντίγραφα στα Ελληνικά ή να συνοδεύονται από επίσημη 
μετάφραση. 

5.3Το σύστημα αντίστροφης μέτρησης οφείλει να συ¬ 
νοδεύεται από τεχνικά εγχειρίδια λειτουργίας, συντήρη¬ 
σης, χρήσης, προγραμματισμού και ανίχνευσης βλαβών 
για τις ηλεκτρονικές μονάδες στην Ελληνική γλώσσα σε 
έντυπη και ηλεκτρονική μορφή. 

5.4 Οι φορείς που προμηθεύονται τις μονάδες αντί¬ 
στροφης μέτρησης πρέπει να διασφαλίσουν τη συμ¬ 
βατότητα των καταμετρητών με τον εξοπλισμό σημα¬ 


τοδότησης στον οποίο πρόκειται να συνδεθούν και ότι 
πληρούνται όλα τα αναφερόμενα στον παρόντα εθνικό 
Τεχνικό Κανονισμό. 

5.5 Ο κατασκευαστής/εισαγωγέας/διανομέας του 
συστήματος αντίστροφης μέτρησης θα παρέχει όλα τα 
απαιτούμενα στοιχεία προκειμένου να διασφαλιστεί η 
συμβατότητα με τον εξοπλισμό σηματοδότησης, στον 
οποίο πρόκειται να συνδεθεί. 

5.6 Ο κατασκευαστής του συστήματος οφείλει να δώ¬ 
σει εγγύηση δύο ετών απρόσκοπτης λειτουργίας και να 
παρέχει υποστήριξη σε επίπεδο υλικού και λογισμικού 
για δέκα χρόνια. 

Η απόφαση αυτή, από τις διατάξεις της οποίας δεν 
προκαλείται δαπάνη σε βάρος του Κρατικού Προϋπο¬ 
λογισμού, να δημοσιευτεί στην Εφημερίδα της Κυβερ- 
νήσεως μαζί με το εγκρινόμενο τεύχος του Τεχνικού 
Κανονισμού. 

Αθήνα, 22 Μαρτίου 2017 
Ο Υπουργός 

